Imtella' Marzu 24, 2021 - Aġġornata 24 Ta' Marzu, 2021 10:44pm Fl-ewwel logħba tiegħu fil-kwalifikazzjoni għat-Tazza tad-Dinja 2022, it-tim nazzjonali Malti tilef bl-iskor ta' 3-1 kontra t-tim nazzjonali Russu. Il-logħba bħala parti minn Grupp H ntlagħbet fl-istadium nazzjonali ta' Ta' Qali. It-tim nazzjonali kellu mumenti tajbin matul il-logħba tant li fil-55 minuta, il-Maltin rnexxielhom jnaqqsu d-distakk permezz ta' goal minn Joseph Mbong. Madankollu t-tim Malti ġarrab it-tielet goal Russu fl-aħħar minuti tal-logħba. Goal li ssiġilla r-rebħa għat-tim Russu u qata' t-tamiet kollha tal-Maltin li jiksbu l-goal tad-draw.